WESNOTHD(6)

ИМЕ
wesnothd -- вишеиграчки мрежни домар "Боја за Веснот"

ПРЕГЛЕД
wesnothd [-dv] [-c путања] [-p порт] [-t број] [-T број]
wesnothd -V

ОПИС
Управља вишеиграчким партијама "Боја за Веснот". Погледајте http://www.wesnoth.org/wiki/ServerAdministration за наредбе које сервер прихвата преко клијента (/query ...) или фифоа.

ОПЦИЈЕ

-c путања, --config путања
    казује домару где се налази поставна датотека. За синтаксу погледајте одељак ПОСТАВА СЕРВЕРА испод. Поставу можете поново учитати слањем СИГХУП серверском процесу.

-d, --daemon
    покреће wesnothd као домар.

-h, --help
    говори вам шта чине опције командне линије.

--log-ниво=домен1,домен2,...
    поставља ниво озбиљности домена бележења. all се може употребити за поклапање свих домена, а доступни су: error, warning, info, debug. Подразумеванo се користи error, осим за домен server где info.

-p порт, --port порт
    везује сервер за наведени порт. Ако се порт не наведе, подразумевано се користи 15000.

-t број, --threads број
    поставља највећи број радних нити на чекању за мрежни У/И (подразумевано: 5, највише: 30).

-T број, --max-threads број
    поставља највећи број радних нити које могу бити створене; ако се зада 0, нема ограничења (подразумевано: 0).

-V, --version
    приказује број верзије и излази.

-v, --verbose
    укључује исправљачко бележење.

ПОСТАВА СЕРВЕРА

  Општа синтакса је:

[ознака]

    кључ="вредност"

    кључ="вредност,вредност,..."

[/ознака]

  Глобални кључеви:

allow_remote_shutdown
    ако се зада no (подразумевано), захтеви за гашење и поновно покретање се игноришу осим ако стижу из фифоа. Задајте yes да дозволите удаљено гашење на /query администратора.

ban_save_file
    Пуна или релативна путања до (гзиповане) датотеке коју сервер може да чита и пише. Забране ће бити записиване у њу, и читане по наредном покретању сервера.

compress_stored_rooms
    одређује да ли датотеку соба треба читати и писати у компресованом облику. Подразумевано yes.

connections_allowed
    број дозвољених веза са исте ИП адресе, 0 значи безброј (подразумевно: 5)

disallow_names
    имена/надимци које сервер не прихвата. Прихватају се * и ? као џокери (погледајте glob(7) за више детаља). Подразумеване вредности, које се користе ако се ништа не зада, су: *admin*,*admln*,*server*,ai,ai?,computer,human,network,player.

fifo_path
    путања до фифоа из којег сервер може да чита наредбе (исте као /query ... из игре). Ако није задата, спада на уграђену (подразумевано: /var/run/socket/wesnothd/socket).

max_messages
    број дозвољених порука за време messages_time_period (подразумевано: 4)

messages_time_period
    временски период у секундама који се разматра за откривање поплаве порука (подразумевано: 10 секунди)

motd
    порука дана

new_room_policy
    одређује ко може да ствара нове собе на серверу. Могуће вредности су everyone, registered, admin и nobody, дајући дозволу, редом, свима, регистрованим корисницима, администраторима и никоме. Подразумевана вредност је everyone.

passwd
    лозинка за стицање администраторских овлашћења (путем /query admin лозинка).

replay_save_path
    Директоријум где сервер смешта снимке партија (не заборавите пратеће /!). Подразумевано је ” (празно), што значи директоријум у којем је wesnothd покренут.

restart_command
    Наредба којом сервер покреће нови серверски процес при наредби restart. (Може се издати само преко фифоа. Види поставку allow_remote_shutdown.)

room_save_file
    путања до датотеке где се складиште подаци собе. Ову датотеку чита сервер при покретању, и касније уписује. Ако је празно или није задато, собе се не учитавају нити уписују.

save_replays
    Одређује да ли сервер аутоматски уписује снимке партија (подразумевно: false).

versions_accepted
    Запетама раздвојен списак ниски верзија које сервер прихвата. Прихватају се * и ? као џокери (подразумевана је верзија клијента која одговара верзији сервера)
    Пример: versions_accepted="*" прихвата било коју ниску верзије.

user_handler
    Име руковаоца корисницима. Тренутно доступни су forum (сервер се повезује са пхпББ базом података форума) и sample (примерна изведба сучеља руковаоца корисницима, луди сте ако ово употребите негде заозбиљно). Подразумевана вредност је forum. Такође морате додати одељак [user_handler], в. испод.

  Глобалне ознаке:

[redirect] ознака за навођење сервера на који се преусмеравају неке верзије клијента

    host
        адреса сервера на који се преусмерава

    port
        порт на који се повезује

    version
        запетама раздвојен списак верзија које се преусмеравају. Понаша се исто као и versions_accepted у погледу џокера

[ban_time] ознака за одређивање згодних кључних речи за привремене забране.

    name
        Име које упућује на трајање забране.

    time
        Трајање. Формат је %d[%s[%d%s[...]]] где s из %s означава секунде, m минуте, h сате, D дане, M месеце, Y године, а d је број. Ако није дат модификатор, претпостављају се минути (m). Пример: time="1D12h30m" значи забрану у трајању од једног дана, 12 сати и 30 минута.

[proxy] ознака која говори серверу да се понаша као посредник и прослеђује захтеве повезаних клијената на одређени сервер. Прихвата исте кључеве као и [redirect]

[user_handler] подешава руковалац корисницима. Доступност кључева зависи од тога који је руковалац постављен кључем user_handler. Ако у постави нема одељка [user_handler], сервер неће пружати услугу регистровања надимака.

    db_host
        (за user_handler=forum) име домаћина сервера базе података

    db_name
        (за user_handler=forum) име базе података

    db_user
        (за user_handler=forum) име корисника под којим се пријављује у базу података

    db_password
        (за user_handler=forum) лозинка задатог корисника

    db_users_table
        (за user_handler=forum) име табеле у којој пхпББ форуми уписују податке о корисницима. Највероватније ће то бити <prefiks-tabele>_users (нпр. phpbb3_users).

    db_extra_table
        (за user_handler=forum) име табеле у коју wesnothd уписује своје податке о корисницима. Ову табелу мораћете ручно да направите, нпр.: CREATE TABLE <ime-tabele>(username VARCHAR(255) PRIMARY KEY, user_lastvisit INT UNSIGNED NOT NULL DEFAULT 0, user_is_moderator TINYINT(4) NOT NULL DEFAULT 0);

    user_expiration
        (за user_handler=sample) време по којем регистровани надимак истиче (у данима).

[mail] подешава СМТП сервер кроз који руковалац корисницима шаље пошту. Тренутно само за примерни руковалац.

    server
        Име домаћина удаљеног сервера

    username
        Корисничко име за пријављивање на поштански сервер.

    password
        Корисникова лозинка.

    from_address
        Адреса за одговоре на вашу пошту.

    mail_port
        Порт на којем слуша поштански сервер. Подразумевано 25.

ИЗЛАЗНО СТАЊЕ
Редовно излазно стање је 0, када је сервер правилно угашен. Стање 2 указује на грешку у опцијама командне линије.

АУТОР
Написао Дејвид Вајт (David White) <davidnwhite@verizon.net>. Уредили Нилс Кнојпер (Nils Kneuper) <crazy-ivanovic@gmx.net>, ott <ott@gaon.net>, Soliton <soliton.de@gmail.com> и Томас Баумхауер (Thomas Baumhauer) <thomas.baumhauer@gmail.com>. Ову упутну страницу првобитно је написао Сирил Бутор (Cyril Bouthors) <cyril@bouthors.org>.
Посетите званичну домаћу страницу: http://www.wesnoth.org/

АУТОРСКА ПРАВА
Copyright © 2003-2013 David White <davidnwhite@verizon.net>
Ово је слободан софтвер; лиценциран је под условима ОЈЛ верзије 2 (GPLv2), коју издаје Задужбина за слободни софтвер. Нема БИЛО КАКВЕ ГАРАНЦИЈЕ; чак ни за КОМЕРЦИЈАЛНУ ВРЕДНОСТ или ИСПУЊАВАЊЕ ОДРЕЂЕНЕ ПОТРЕБЕ.

ПОГЛЕДАТИ ЈОШ
wesnoth(6).